**รายงานการประชุมสภาเทศบาลตำบลมะกอกเหนือ**

**สมัยสามัญ สมัยที่ 2 ประจำปี พ.ศ. ๒๕63**

**วันศุกร์ ที่ 29 พฤษภาคม พ.ศ. ๒๕63 เวลา 10.00 น.**

 **ณ ห้องประชุมสภาเทศบาลตำบลมะกอกเหนือ**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**ผู้เข้าประชุม**

|  |  |  |  |  |
| --- | --- | --- | --- | --- |
|  **ที่** | **ชื่อ-สกุล** | **ตำแหน่ง**  | **ลายมือชื่อ** | **หมายเหตุ** |
| ๑.๒.๓.๔.๕.๖.๗.๘.๙.10. | นายเอกรัฐ วัชรเสรีกุลนายณรงค์ ฤทธิรัตน์นางวิภาดา วัชรเสรีกุลนายประภาศ พุทธคลิ้ง นายเกรียงไกร เกาะทอง นายเฉลียว ไข่รอด นายสุวัฒน์ ชุมชัยโยนางอุไร ทิพย์ลักษณ์ นายสัมพันธ์ สุวรรณเดช นายศราวุฒิ เอียดดำ | ประธานสภาเทศบาล รองประธานสภาเทศบาล สมาชิกสภาเทศบาล เขตที่ 1 สมาชิกสภาเทศบาล เขตที่ 1สมาชิกสภาเทศบาล เขตที่ 1 สมาชิกสภาเทศบาล เขตที่ 2 สมาชิกสภาเทศบาล เขตที่ 2 สมาชิกสภาเทศบาล เขตที่ 2 สมาชิกสภาเทศบาล เขตที่ 2 เลขานุการสภาเทศบาล  | เอกรัฐ วัชรเสรีกุลณรงค์ ฤทธิรัตน์วิภาดา วัชรเสรีกุลประภาศ พุทธคลิ้ง เกรียงไกร เกาะทอง เฉลียว ไข่รอดสุวัฒน์ ชุมชัยโยอุไร ทิพย์ลักษณ์สัมพันธ์ สุวรรณเดชศราวุฒิ เอียดดำ |  |

 **ผู้เข้าร่วมประชุม**

|  |  |  |  |  |
| --- | --- | --- | --- | --- |
|  **ที่** | **ชื่อ-สกุล** | **ตำแหน่ง** | **ลายมือชื่อ** | **หมายเหตุ** |
| ๑.2.3.4.5.6.7.8.9. | นายรนชัย ตั้งพูนผลวิวัฒน์นายสุวิทย์ สุวรรณเรืองศรีนายธวิช ขำเพชรนายมโน คล้ายแก้วนางณิชชา ถาวโรจน์นางสาวเสาวลักษณ์ กลับสวัสดิ์นายสาธิต สังข์แก้วนายไตรรงค์ ชูเงินนางปิยะนันท์ วิสุทธิปัญญา | นายกเทศมนตรีรองนายกเทศมนตรีที่ปรึกษานายกเทศมนตรีหัวหน้าสำนักปลัดเทศบาลผู้อำนวยการกองคลังผู้อำนวยการกองการศึกษารก.ผอ.กองการประปานักวิชาการสุขาภิบาลปฏิบัติการนักจัดการงานทั่วไปชำนาญการ | รนชัย ตั้งพูนผลวิวัฒน์ สุวิทย์ สุวรรณเรืองศรีธวิช ขำเพชรมโน คล้ายแก้วณิชชา ถาวโรจน์เสาวลักษณ์ กลับสวัสดิ์สาธิต สังข์แก้วไตรรงค์ ชูเงินปิยะนันท์ วิสุทธิปัญญา |  |
|  |  |  |  |  |

 เริ่มประชุม

-๒-

**เริ่มประชุม เวลา 10.0๐ น.**

เลขานุการสภาฯ เรียนประธานสภาเทศบาล คณะผู้บริหารและสมาชิกสภาเทศบาลทุกท่านครับ บัดนี้ได้เวลาตามที่กำหนดประชุมและสมาชิกสภาเทศบาลครบองค์ประชุมแล้ว

ขอเรียนเชิญท่านประธานสภาเทศบาลตำบลมะกอกเหนือดำเนินการประชุมสภาเทศบาลตำบลมะกอกเหนือ ตามระเบียบวาระการประชุมต่อไปขอเรียนเชิญครับ

ประธานสภาฯ ท่านสมาชิกสภาเทศบาล คณะผู้บริหารและผู้เข้าร่วมประชุมตลอดถึงพี่น้องประชาชนที่ฟังเสียงตามสายที่เคารพทุกท่าน วันนี้เป็นการประชุมสภาเทศบาลตำบลมะกอกเหนือ สมัยสามัญ สมัยที่ 2 ประจำปี พ.ศ. 2563 วันศุกร์ที่ 29 พฤษภาคม พ.ศ. 2563 เมื่อที่ประชุมครบองค์ประชุม ผมขอเปิดการประชุมและดำเนินการประชุมตามระเบียบวาระดังต่อไปนี้ ผมขออนุญาตเอาแมสออกนะครับ เพื่อความสะดวกในการประชุมถือว่าสมาชิกและผู้บริหารก็มีแมสเพื่อป้องกันๆ ทุกท่าน ในเมื่อผมคุยในวาระที่ประชุมผมจะเปิดแมสแต่ถ้าไม่พูดผมจะใส่แมสตามปกตินะครับ เพื่อความสะดวกนะครับ

**ระเบียบวาระที่ 1 เรื่องที่ประธานแจ้งให้ที่ประชุมทราบ**

ประธานสภาฯ สำหรับวันนี้เรื่องที่ประธานแจ้งให้ที่ประชุมทราบ ไม่มีนะครับ เข้าสู่ระเบียบวาระที่ 2

**ระเบียบวาระที่ ๒ เรื่องรับรองรายงานการประชุมสภาเทศบาลตำบลมะกอกเหนือ**

 สมัยสามัญ สมัยแรก ประจำปี พ.ศ. 2563 เมื่อวันที่ 27 กุมภาพันธ์ พ.ศ. 2563

 ประธานสภาฯ ตามที่ได้มีการประชุมสภาเทศบาลตำบลมะกอกเหนือ สมัยสามัญ สมัยแรก ประจำปี พ.ศ. 2563 เมื่อวันที่ 27 กุมภาพันธ์ พ.ศ. 2563 มีสมาชิกสภาท่านใดจะแก้ไขเพิ่มเติมรายงานการประชุมขอให้ท่านเสนอต่อที่ประชุม ขอเชิญครับ เชิญคุณณรงค์ ฤทธิรัตน์ ขอเชิญครับ

นายณรงค์ ฤทธิรัตน์ ขอบคุณครับท่านประธานขอแก้ไขนิดหนึ่งครับหน้าที่ 42 จากณรงค์ ฤทธิรงค์เป็นณรงค์ ฤทธิรัตน์ ครับ ฤทธิรัตน์มันดีอยู่แล้ว ขอบคุณครับ

ประธานสภาฯ ท่านรองประธานสภาคุณณรงค์ ฤทธิรัตน์ ขอแก้ไขในรายงานการประชุมเนื่องจากพิมพ์ชื่อ-สกุลผิดเล็กน้อยก็ต้องขอแก้ไขนะครับ สมาชิกท่านอื่นมีไหมครับ เพื่อไม่ให้เป็นการเสียเวลานะครับ ผมถือว่าเอกสารที่อยู่ในมือท่าน ทางเลขานุการสภาก็ได้จัดส่งเอกสารตามระเบียบวาระการประชุมนะครับ คิดว่าท่านคงได้อ่านในรายงานการประชุมก่อนที่จะมีการประชุมสภาในวันนี้ หากสมาชิกไม่ขอแก้ไขรายงานการประชุม กระผมก็จะขอมตินะครับ สมาชิกสภาเทศบาลท่านใดรับรองรายงานการประชุมสภาเทศบาล สมัยสามัญ สมัยแรก ประจำปี พ.ศ. 2563 เมื่อวันที่ 27 กุมภาพันธ์ พ.ศ. 2563 โปรดยกมือครับ

**มติที่ประชุม** **รับรอง 8 เสียง**

ประธานสภาฯ รับรองรายงานการประชุม 8 เสียง (ประธานสภาฯงดออกเสียง)

 /ระเบียบ...

-3-

**ระเบียบวาระที่ 3 ญัตติอื่น ๆ**

 **3.1 ญัตติขออนุมัติโอนงบประมาณรายจ่ายประจำปีงบประมาณ พ.ศ. 2563 เพื่อจัดซื้อครุภัณฑ์สำนักงานและครุภัณฑ์โฆษณาและเผยแพร่(สำนักปลัดเทศบาล)**

ประธานสภาฯ ญัตติขออนุมัติโอนงบประมาณรายจ่ายประจำปีงบประมาณ พ.ศ. 2563 เพื่อจัดซื้อครุภัณฑ์สำนักงานและครุภัณฑ์โฆษณาและเผยแพร่ของสำนักปลัดเทศบาล เชิญเลขานุการสภาฯ ชี้แจงระเบียบฯ ครับ

เลขานุการสภาฯ เรียนประธานสภาเทศบาล คณะผู้บริหารและสมาชิกสภาเทศบาลทุกท่านครับ

กระผมขอนำเรียนให้ทราบว่าญัตติ 3.1 – 3.5 ใช้ระเบียบในการพิจารณา ดังนี้ ตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ. 2541 แก้ไขเพิ่มเติมถึง(ฉบับที่ 3) พ.ศ. 2543 หมวด 4 การโอนและแก้ไขเปลี่ยนแปลงงบประมาณ ข้อ 27 การโอนเงินงบประมาณรายจ่ายในหมวดค่าครุภัณฑ์ที่ดินและสิ่งก่อสร้างที่ทำให้ลักษณะปริมาณ คุณภาพเปลี่ยนหรือโอนไปตั้งจ่ายรายการใหม่ ให้เป็นอำนาจอนุมัติของสภาท้องถิ่นครับ

ประธานสภาฯ เลขานุการสภาฯก็ได้แจ้งระเบียบในรายละเอียด ข้อกำหนด เงื่อนไข เชิญฝ่ายบริหารชี้แจงในรายละเอียด ขอเชิญครับ

นายกเทศมนตรีฯ เรียนประธานสภาเทศบาลตำบลมะกอกเหนือข้าพเจ้านายรนชัย ตั้งพูนผลวิวัฒน์ นายกเทศมนตรีตำบลมะกอกเหนือ ขอเสนอญัตติขออนุมัติโอนงบประมาณรายจ่ายทั่วไป ประจำปีงบประมาณ พ.ศ.2563 โดยมีหลักการและเหตุผล ดังนี้

 **หลักการ**

ขออนุมัติโอนงบประมาณรายจ่ายทั่วไป ประจำปีงบประมาณ พ.ศ.2563 ดังนี้

 **โอนตั้งจ่ายรายการใหม่**

**ด้านบริหารทั่วไป แผนงานบริหารงานทั่วไป งานบริหารทั่วไป งบลงทุน หมวดค่าครุภัณฑ์ที่ดินและสิ่งก่อสร้าง ค่าครุภัณฑ์**

**1. ครุภัณฑ์สำนักงาน**

 **- เก้าอี้สำนักงาน**  เพื่อจัดซื้อเก้าอี้สำนักงาน ชนิดปรับระดับได้ ราคาตัวละ 4,000 บาท จำนวน 3 ตัว รวมเป็นเงิน 12,000 บาท จัดซื้อตามราคาท้องตลาด เนื่องจากไม่มีในบัญชีมาตรฐานครุภัณฑ์

**- ตู้บานเลื่อนกระจก** เพื่อจัดซื้อตู้บานเลื่อนกระจก ขนาด 3 ฟุต จำนวน 1 ตัว เป็นเงิน 3,000 บาท จัดซื้อตามราคาท้องตลาด เนื่องจากไม่มีในบัญชีมาตรฐานครุภัณฑ์

/ตู้บานเลื่อน...

-4-

**- ตู้บานเลื่อนกระจก** เพื่อจัดซื้อตู้บานเลื่อนกระจก ขนาด 4 ฟุต จำนวน 2 ตัว ตัวละ 3,300 บาท เป็นเงิน 6,600 บาท จัดซื้อตามราคาท้องตลาด เนื่องจากไม่มีในบัญชีมาตรฐานครุภัณฑ์

 **2..** **ครุภัณฑ์โฆษณาและเผยแพร่**

**- จอรับภาพ** เพื่อจัดซื้อจอรับภาพชนิดมอเตอร์ไฟฟ้า ขนาดเส้นทแยงมุม 120 นิ้ว จอม้วนเก็บในกล่องได้ บังคับจอขึ้น –ลง หยุดด้วยสวิตซ์ หรือรีโมทคอนโทรล ใช้ฟ้า AC 220 โวลต์ 50 เฮิรตซ์ จำนวน 1 ตัว เป็นเงิน 13,100 บาท จัดซื้อตามบัญชีมาตรฐานครุภัณฑ์

**- เครื่องมัลติมีเดียร์โปรเจคเตอร์** เพื่อจัดซื้อเครื่องมัลติมีเดียร์โปรเจคเตอร์ ระดับ XGA ขนาด 3,500 ANSI Lumens เป็นเครื่องฉายภาพเลนส์เดียว สามารถต่อกับอุปกรณ์เพื่อฉายภาพจากคอมพิวเตอร์และวิดีโอ ใช้ LCD Panel หรือ ระบบ DLP ระดับ SVGA และ XGA เป็นระดับความละเอียดของภาพ ภาพที่ True และขนาดที่กำหนดเป็นขนาดค่าความส่องสว่างขั้นต่ำ จำนวนเงิน 1 ตัว เป็นเงิน 30,300 บาท จัดซื้อตามบัญชีมาตรฐานครุภัณฑ์

 **โอนลด**

**-** ด้านการดำเนินงานอื่น แผนงานงบกลาง งานงบกลาง รายจ่ายตามข้อผูกพัน ประเภท เงินสมทบกองทุนบำเหน็จบำนาญข้าราชการส่วนท้องถิ่น (กบท.) งบประมาณอนุมัติ จำนวน 410,200 ขณะนี้งบประมาณ คงเหลือ จำนวน 59,645.03 มีความประสงค์ขอโอนลด จำนวน 59,000 บาท

- ด้านบริหารทั่วไป แผนงานการรักษาความสงบภายใน งานบริหารทั่วไปฯ งบดำเนินงาน หมวดค่าตอบแทนใช้สอยและวัสดุ ค่าตอบแทน ประเภทค่าตอบแทนผู้ปฏิบัติราชการอันเป็นประโยชน์ให้แก่ อปท.

งบประมาณอนุมัติ จำนวน 30,000 บาท ขณะนี้งบประมาณคงเหลือ จำนวน 17,800 บาท มีความประสงค์จะโอนลด จำนวน 6,000 บาท

  **เหตุผล**

1. เพื่อใช้สำหรับการปฏิบัติงานภายในสำนักงานเทศบาลตำบลมะกอกเหนือ

2. เพื่อทดแทนของเดิมที่ชำรุด เนื่องจากจอรับภาพและเครื่องมัลติมีเดียร์โปรเจคเตอร์ เสื่อมสภาพตามระยะเวลาของการใช้งาน

3. เนื่องจากค่าตอบแทนผู้ปฏิบัติราชการอันเป็นประโยชน์ให้แก่ อปท. ที่ตั้งไว้บางส่วนเพื่อใช้สำหรับเป็นค่าตอบแทนแก่สมาชิก อปพร.ในการจัดโครงการตั้งจุดบริการประชาชนเพื่อเฝ้าระวังและป้องกันอุบัติเหตุทางถนนช่วงเทศกาลสงกรานต์ ประจำปี 2563 ไม่ได้ดำเนินการ เนื่องจากได้เกิดสถานการณ์การระบาดของโรคโกวิด 19 และจังหวัดพัทลุงไม่ได้มีหนังสือสั่งการให้จัดโครงการ

/ดังกล่าว...

-5-

ดังกล่าว และเงินสมทบกองทุนบำเหน็จบำนาญข้าราชการส่วนท้องถิ่น (กบท.) มีเงินเหลือจ่าย จึงทำให้สามารถโอนลดงบประมาณดังกล่าวได้

 4 .เพื่อให้เป็นไปตามระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ. ๒๕๔๑ แก้ไขเพิ่มเติมถึง (ฉบับที่ 3) พ.ศ.2543 หมวด 4 การโอนและแก้ไขเปลี่ยนแปลงงบประมาณ ข้อ ๒7 “การโอนงบประมาณในหมวดค่าครุภัณฑ์ที่ดินและสิ่งก่อสร้าง ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายรายการใหม่เป็นอำนาจอนุมัติของสภาท้องถิ่น”ขอได้โปรดนำเสนอต่อที่ประชุมสภาเทศบาลตำบลมะกอกเหนือ เพื่อพิจารณาต่อไป

ประธานสภาฯ ตามที่ทางฝ่ายบริหารได้เสนอญัตติต่อสภาเพื่ออนุมัติโอนงบประมาณรายจ่ายของสำนักปลัดเทศบาล สมาชิกสภาท่านใดสงสัยในประเด็นไหนจะสอบถามในรายละเอียดเพื่อความเข้าใจในการโอนงบประมาณในครั้งนี้ ก็เชิญเพื่อนสมาชิกได้อภิปรายขอเชิญครับ มีสมาชิกท่านใดจะอภิปรายเพิ่มเติม มีไหมครับ เชิญคุณเฉลียว ไข่รอด ขอเชิญครับ

นายเฉลียว ไข่รอด ขอบคุณครับท่านประธาน เรียนท่านนายก ท่านรองนายกฯที่ปรึกษานายกฯ ท่านปลัด เจ้าหน้าที่ทุกท่าน พี่น้องที่ฟังเสียงตามสายอยู่ในขณะนี้ และก็เพื่อนสมาชิก เรียนท่านประธานสภาที่เคารพ ผมเฉลียว ไข่รอด สมาชิกสภาเขต 2 ตามที่ท่านนายกได้เสนอญัตติขออนุมัติโอนงบประมาณรายจ่ายเพื่อนำเงินมาซื้ออุปกรณ์สำนักงาน ก็ถือว่าเป็นสิ่งที่จำเป็นนะครับ ของมันเสียแล้ว มีความจำเป็นต้องซื้อใหม่ไม่ว่าจะเป็นโต๊ะหรือเก้าอี้ไม่ว่าจะเป็นอะไรที่อยู่ในเอกสารนี้เกี่ยวกับสำนักงาน มันมีความจำเป็นอยู่ครับ โต๊ะใส่เอกสาร เอกสารของเทศบาลก็ต้องมีที่เก็บให้เรียบร้อยครับอย่างน้อยโต๊ะที่เจ้าหน้าที่นั่ง เจ้าหน้าที่ต้องมีโต๊ะนั่งทำงานครับ ไม่ว่าจะเป็นเครื่องคอมพิวเตอร์สึกแล้วก็ต้องซื้อใหม่ครับ ผมว่าสภาคงไม่มีปัญหาหรอกครับ ขอบคุณครับ

ประธานสภาฯ เพื่อนสมาชิกท่านอื่นมีใครจะอภิปรายเพิ่มเติมในญัตติที่ฝ่ายบริหารได้เสนอญัตติโอนงบประมาณรายจ่าย มีอีกไหมครับ เชิญคุณสัมพันธ์ สุวรรณเดช ขอเชิญครับ

นายสัมพันธ์ สุวรรณเดช ขอบคุณครับท่านประธานที่เคารพ ท่านนายกฯ ฝ่ายผู้บริหาร ท่านปลัดและเจ้าหน้าที่ทุกคน ผมนายสัมพันธ์ สุวรรณเดช สมาชิกสภาเขต 2 ตามที่ท่านนายกฯขออนุมัติโอนงบประมาณรายจ่ายประจำปีงบประมาณ พ.ศ. 2563 นั้น โอนตั้งจ่ายรายการใหม่ค่าครุภัณฑ์สำนักงาน เก้าอี้ ตู้บานเลื่อนกระจก และครุภัณฑ์โฆษณาและเผยแพร่ จอรับภาพเครื่องมัลติมีเดียร์โปรเจคเตอร์ อันนี้ผมว่าก็ดีเหมือนกันครับเหมือนคุณเฉลียว ไข่รอด ก็ดีเหมือนกัน ทางสำนักงานต้อง

/มีเครื่อง...

-6-

มีเครื่องใช้ที่มาตรฐาน ที่ชำรุดแล้วก็ต้องซื้อใหม่ เปลี่ยนใหม่ พนักงานก็ได้ใช้งานอย่างสะดวกและก็รวดเร็ว ขอบคุณมากครับ

ประธานสภาฯ นั้นก็เป็นการแสดงความคิดเห็นในการอภิปรายอะไรก็แล้วแต่นะครับ ไม่ว่าเพื่อนสมาชิกจะเห็นด้วยหรือไม่เห็นด้วย ก็สามารถอภิปรายต่อสภานะครับ เพื่อชี้แจงหรือขอรายละเอียดนะครับ ถ้าเกิดสงสัยในประเด็นไหนอย่างไร ทางฝ่ายบริหารจะได้นำเรียนและก็ชี้แจงให้ข้อมูลอย่างถูกต้องแล้วก็ครบถ้วน มีเพื่อนสมาชิกท่านใดจะอภิปรายเพิ่มเติมมีอีกไหมครับ ผมก็ให้โอกาสกับเพื่อนสมาชิกได้อภิปรายพอสมควรแล้วนะครับ ในเมื่อไม่มีสมาชิกท่านใดจะอภิปรายเพิ่มเติม ผมจะขอมตินะครับ ตามญัตติขออนุมัติโอนงบประมาณรายจ่าย ประจำปีงบประมาณ พ.ศ. 2563 เพื่อจัดซื้อครุภัณฑ์สำนักงานและครุภัณฑ์โฆษณาและเผยแพร่ของสำนักปลัดเทศบาล ที่คณะผู้บริหารเสนอญัตติมา สมาชิกสภาเทศบาลท่านใดอนุมัติ โปรดยกมือครับ

**ที่ประชุม** อนุมัติ 8 เสียง

ประธานสภาฯ ประธานสภางดออกเสียง

**มติที่ประชุม** อนุมัติ 8 เสียง

 ไม่อนุมัติ – เสียง

 งดออกเสียง 1 เสียง

 **3.2 ญัตติขออนุมัติโอนงบประมาณรายจ่าย ประจำปีงบประมาณ พ.ศ. 2563 เพื่อจัดซื้อครุภัณฑ์สำนักงาน(สำนักปลัดเทศบาล)**

ประธานสภาฯ ญัตติขออนุมัติโอนงบประมาณรายจ่าย ประจำปีงบประมาณ พ.ศ. 2563 เพื่อจัดซื้อครุภัณฑ์สำนักงานของสำนักปลัดเทศบาล เชิญฝ่ายบริหารได้ชี้แจงในรายละเอียดครับ

นายกเทศมนตรีฯ เรียนประธานสภาเทศบาลตำบลมะกอกเหนือข้าพเจ้านายรนชัย ตั้งพูนผลวิวัฒน์ นายกเทศมนตรีตำบลมะกอกเหนือ ขอเสนอญัตติขออนุมัติโอนงบประมาณรายจ่ายทั่วไป ประจำปีงบประมาณ พ.ศ. 2563 โดยมีหลักการและเหตุผล ดังนี้

**หลักการ**

ขออนุมัติโอนงบประมาณรายจ่ายทั่วไป ประจำปีงบประมาณ พ.ศ. 2563 ดังนี้

**โอนตั้งจ่ายรายการใหม่**

ด้านบริหารทั่วไป แผนงานบริหารงานทั่วไป งานบริหารทั่วไป งบลงทุน หมวดค่าครุภัณฑ์ที่ดินและสิ่งก่อสร้าง ค่าครุภัณฑ์ ประเภทครุภัณฑ์สำนักงาน พัดลม จำนวน 9,000 บาท เพื่อจ่ายเป็นค่าจัดซื้อพัดลมอุตสาหกรรม ขนาดใบพัดไม่น้อยกว่า 24 นิ้ว แบบตั้งพื้น จำนวน 2 ตัว จัดซื้อตามราคาท้องตลาดเนื่องจากไม่มีในบัญชีราคามาตรฐานครุภัณฑ์

/โอนลด...

-7-

**โอนลด**

ด้านบริหารทั่วไป แผนงานการรักษาความสงบภายใน งานบริหารทั่วไปเกี่ยวกับการรักษาความสงบภายใน งบดำเนินงาน หมวดค่าตอบแทนใช้สอยและวัสดุ ค่าใช้สอย ประเภทรายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่นๆ โครงการจัดกิจกรรมของ อปพร. ตั้งไว้ 20,000 บาท คงเหลือ 20,000 บาท ขอโอนลด 9,000 บาท

 **เหตุผล**

1. เพื่อใช้สำหรับการจัดกิจกรรมต่าง ๆ ของเทศบาล เนื่องจากขณะนี้มีพัดลมที่ใช้ได้ จำนวน 4 ตัว ซึ่งไม่เพียงพอสำหรับจัดกิจกรรมต่างๆ และตอนนี้ก็ได้ชำรุดไปหมดแล้ว

2. เนื่องจากโครงการจัดกิจกรรมของ อปพร. ที่เทศบาลกำหนดจัดโครงการดังกล่าวในวัน อปพร.ประจำปี 2563 ซึ่งตรงกับวันที่ 22 มีนาคม 2563 ไม่สามารถดำเนินการได้เพราะสถานการณ์แพร่ระบาดของโรคโควิด 19 จึงทำให้สามารถโอนลดงบประมาณดังกล่าวได้

 3. เพื่อให้เป็นไปตามระเบียบกระทรวงมหาดไทยว่าด้วยวิธีการงบประมาณขององค์กรปกครอง ส่วนท้องถิ่น พ.ศ.2541 แก้ไขเพิ่มเติมถึงฉบับที่ 3 พ.ศ. 2543 หมวด 4 การโอนและแก้ไขเปลี่ยนแปลงงบประมาณ ข้อ 27 “การโอนเงินงบประมาณรายจ่ายในหมวดค่าครุภัณฑ์ที่ดินและสิ่งก่อสร้างที่ทำให้ลักษณะ ปริมาณ คุณภาพเปลี่ยนหรือโอนไปตั้งจ่ายรายการใหม่ ให้เป็นอำนาจอนุมัติของสภาท้องถิ่น”ขอได้โปรดนำเสนอต่อที่ประชุมสภาเทศบาลตำบลมะกอกเหนือต่อไปครับ

ประธานสภาฯ ทางฝ่ายบริหารก็ได้เสนอญัตติตามที่ประชุมสภานะครับ สมาชิกสภาท่านใดจะอภิปรายเพิ่มเติมหรือสงสัยในรายละเอียดในข้อมูลที่ท่านนายกฯ ฝ่ายบริหารได้ชี้แจงนะครับ เชิญสอบถามหรืออภิปรายเพิ่มเติมได้นะครับ เชิญครับ มีไหมครับ เชิญคุณสัมพันธ์ สุวรรณเดช เชิญครับ

นายสัมพันธ์ สุวรรณเดช ขอบคุณครับท่านประธาน ตามที่ท่านนายกฯขออนุมัติโอนงบประมาณรายจ่ายประจำปีงบประมาณ พ.ศ. 2563 นั้น เพื่อจัดซื้อพัดลมอุตสาหกรรม จำนวน 2 เครื่อง ราคา 9,000 บาท ผมว่าก็ดีเหมือนกันครับ เพราะว่าจำนวน 4 ตัวโน้น บางตัวก็ดีบางตัวก็เสียเราซื้อมาเพิ่มใหม่อีก 2 ตัว เราได้ใช้เวลามีกิจกรรมอะไร ถ้าหมดโรคระบาดโควิดนี้ทางชาวบ้านเขาก็ยืมพัดลมไปใช้ในงานศพ งานแต่งงาน งานบวช ผมว่าก็ดีเหมือนกันครับ ขอบคุณมากครับ

ประธานสภาฯ นี่เป็นความเห็นของเพื่อนสมาชิกที่ได้นำเสนอ มีสมาชิกท่านอื่น มีอีกไหมครับ เพื่อไม่ให้เป็นการเสียเวลา เพราะมีอีกหลายญัตติในการประชุมสภาในวันนี้ ผมก็จะไปอย่างรวดเร็วในเมื่อเพื่อนสมาชิกไม่มีข้อสงสัยประเด็นไหนอย่างไรนะครับ

/ผมก็...

-8-

 ผมก็จะขอมติตามญัตติขออนุมัติโอนงบประมาณรายจ่าย ประจำปีงบประมาณ พ.ศ. 2563 เพื่อจัดซื้อครุภัณฑ์สำนักงานของสำนักปลัดเทศบาล ที่คณะผู้บริหารเสนอญัตติมา สมาชิกสภาเทศบาลท่านใดอนุมัติ โปรดยกมือครับ

**ที่ประชุม** อนุมัติ 8 เสียง

ประธานสภาฯ ประธานสภาฯงดออกเสียง

**มติที่ประชุม** อนุมัติ 8 เสียง

 ไม่อนุมัติ – เสียง

 งดออกเสียง 1 เสียง

**๓.3 ญัตติขออนุมัติโอนงบประมาณรายจ่ายประจำปีงบประมาณ พ.ศ. 2๕๖๓ เพื่อจัดซื้อครุภัณฑ์สำนักงาน(สำนักปลัดเทศบาล)**

ประธานสภาฯ ญัตติขออนุมัติโอนงบประมาณรายจ่าย ประจำปีงบประมาณ พ.ศ. 2๕๖๓ เพื่อจัดซื้อครุภัณฑ์สำนักงานของสำนักปลัดเทศบาล เชิญฝ่ายบริหารได้ชี้แจง ในรายละเอียดครับ

นายกเทศมนตรีฯ **เรียนประธานสภาเทศบาลตำบลมะกอกเหนือข้าพเจ้านายรนชัย ตั้งพูนผลวิวัฒน์ นายกเทศมนตรีตำบลมะกอกเหนือ ขอเสนอญัตติขออนุมัติโอนงบประมาณรายจ่ายทั่วไป ประจำปีงบประมาณ พ.ศ. 2563 โดยมีหลักการและเหตุผล ดังนี้**

 **หลักการ**

 **ขออนุมัติโอนงบประมาณรายจ่ายทั่วไป ประจำปีงบประมาณ พ.ศ.2563 ดังนี้**

 **โอนตั้งรายการใหม่**

**ด้านบริหารงานทั่วไป แผนงานการรักษาความสงบภายใน งานบริหารทั่วไปเกี่ยวกับการรักษาความสบภายใน งบลงทุน หมวดค่าครุภัณฑ์ที่ดินและสิ่งก่อสร้าง ค่าครุภัณฑ์ ประเภทครุภัณฑ์สำนักงาน ดังนี้**

**1. โต๊ะทำงาน จำนวน 4,700 บาท เพื่อจ่ายเป็นค่าจัดซื้อโต๊ะเหล็กขนาด 4 ฟุต 4 ลิ้นชัก จำนวน 1 ตัว จัดซื้อตามราคาท้องตลาดเนื่องจากไม่มีในบัญชีราคามาตรฐานครุภัณฑ์**

**2. ตู้เหล็กเก็บเอกสาร จำนวน 5,500 บาท เพื่อจ่ายเป็นค่าจัดซื้อตู้เหล็ก แบบ 2 บาน มีมือจับชนิดบิด มีแผ่นชั้นปรับระดับ 3 ชิ้น จำนวน 1 ตู้ ได้รับรองมาตรฐานจาก มอก. จัดซื้อตามราคามาตรฐานครุภัณฑ์**

**3. เก้าอี้สำนักงาน จำนวน 2,000 บาท เพื่อจ่ายเป็นค่าจัดซื้อเก้าอี้สำนักงานแบบปรับระดับได้ จำนวน 1 ตัว จัดซื้อตามราคาท้องตลาดเนื่องจากไม่มีในบัญชีราคามาตรฐานครุภัณฑ์**

/โอนลด...

-9-

 **โอนลด**

 **1. ด้านบริหารทั่วไป แผนงานการรักษาความสงบภายใน งานบริหารทั่วไป**

**เกี่ยวกับการรักษาความสบภายใน งบดำเนินงาน หมวดค่าตอบแทนใช้สอยและวัสดุ ค่าใช้สอย ประเภทรายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่นๆ โครงการจัดกิจกรรมของ อปพร. ตั้งไว้ 20,000 บาท คงเหลือ 20,000 บาท ขอโอนลด 11,000 บาท**

**2. ด้านบริหารทั่วไป แผนงานรักษาความสงบภายใน งานบริหารทั่วไปเกี่ยวกับการรักษาความสงบภายใน งบดำเนินงาน หมวดค่าตอบแทนใช้สอยและวัสดุ ค่าตอบแทน ประเภทค่าตอบแทนผู้ปฏิบัติราชการอันเป็นประโยชน์แก่ อปท. ตั้งไว้ 30,000 บาท คงเหลือ 19,000 บาท ขอโอนลด 1,200 บาท**

**เหตุผล**

**1. เพื่อใช้สำหรับการปฏิบัติงานของเจ้าหน้าที่ประจำศูนย์ อปพร. ของเทศบาลตำบลมะกอกเหนือภายในอาคารป้องกันและบรรเทาสาธารณภัย**

**2. เนื่องจากโครงการจัดกิจกรรมของ อปพร. ที่เทศบาลกำหนดจัดโครงการดังกล่าวในวัน อปพร. ประจำปี 2563 ซึ่งตรงกับวันที่ 22 มีนาคม 2563 ไม่สามารถดำเนินการได้เพราะสถานการณ์แพร่ระบาดของโรคโควิด 19 จึงทำให้สามารถโอนลดงบประมาณดังกล่าวได้**

# 3. เนื่องจากค่าตอบแทนผู้ปฏิบัติราชการอันเป็นประโยชน์แก่ อปท. ที่ตั้งไว้บางส่วนเพื่อใช้สำหรับเป็นค่าตอบแทนแก่สมาชิก อปพร.ในการจัดโครงการตั้งจุดบริการประชาชนเพื่อเฝ้าระวังและป้องกันอุบัติเหตุทางถนนช่วงเทศกาลสงกรานต์ ประจำปี ๒๕๖3 ไม่ได้จัด เนื่องจากได้เกิดสถานการณ์การระบาดของโรคโควิด 19 และจังหวัดพัทลุงไม่ได้มีหนังสือสั่งการให้จัดโครงการดังกล่าว จึงทำให้สามารถโอนลดงบประมาณดังกล่าวได้

**4. เพื่อให้เป็นไปตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ. 2541 แก้ไขเพิ่มเติมถึงฉบับที่ 3 พ.ศ. 2543 หมวด 4 การโอนและแก้ไขเปลี่ยนแปลงงบประมาณ ข้อ 27 “การโอนเงินงบประมาณรายจ่ายในหมวดครุภัณฑ์ที่ดินและสิ่งก่อสร้างที่ทำให้ลักษณะปริมาณ คุณภาพเปลี่ยนหรือโอนไปตั้งจ่ายรายการใหม่ ให้เป็นอำนาจอนุมัติของสภาท้องถิ่น”ขอได้โปรดนำเสนอต่อที่ประชุมสภาเทศบาลตำบลมะกอกเหนือต่อไป**

**ประธานสภาฯ มีเพื่อนสมาชิกจะอภิปรายเพิ่มเติมตามที่ฝ่ายผู้บริหารได้เสนอญัตติต่อสภา มีไหมครับ วันนี้ก็ถือว่าการประชุมสภามีรายละเอียดเกี่ยวกับการโอนงบประมาณรายจ่ายเพื่อเป็นการตั้งจ่ายรายการใหม่ เนื่องจากภาวะสถานการณ์ในปัจจุบันไม่ปกตินะครับ สถานการณ์ตอนนี้ที่เราตั้งไว้ก็ไม่สามารถที่จะ**

**/ดำเนินการ...**

-10-

**ดำเนินการได้ นำออกมาใช้ในเทศบาลได้ เนื่องด้วยจากโรคโควิด - 19 นี้ ตามที่ทุกคนได้รับทราบกันอยู่กับสถานการณ์ที่เกิดขึ้น โดยข้อกฎหมายเราก็จำเป็นต้องมีการโอน โยกย้ายงบประมาณแล้วก็มาตั้งจ่ายรายการใหม่ เพื่อจะได้ใช้งบประมาณที่เทศบาลได้ตั้งไว้เพื่อได้นำเงินนั้นมาใช้จ่ายในส่วนที่จำเป็นนะครับ**

**จะซื้ออุปกรณ์อะไรก็ต้องขออนุมัติขออนุญาตต่อสภานะครับ ตามที่ท่านนายกฯได้เสนอญัตติ เพื่อนสมาชิกที่จะอภิปรายเพิ่มเติมก็สามารถอภิปรายได้ มีไหมครับ ถ้าหากเพื่อนสมาชิกไม่อภิปรายเพิ่มเติมก็ถือว่าสมาชิกได้เข้าใจในระเบียบ ในเหตุผลที่ทางฝ่ายบริหารได้เสนอญัตติต่อสภา ตามที่ท่านนายกฯได้เสนอญัตติขออนุมัติโอนงบประมาณรายจ่าย ประจำปีงบประมาณ พ.ศ. 2563 เพื่อจัดซื้อครุภัณฑ์สำนักงานของสำนักปลัดเทศบาลที่คณะผู้บริหารเสนอญัตติมา สมาชิกสภาเทศบาลท่านใดอนุมัติ โปรดยกมือครับ**

**ที่ประชุม** อนุมัติ 8 เสียง

ประธานสภาฯ ประธานสภาฯงดออกเสียง

**มติที่ประชุม** อนุมัติ 8 เสียง

 ไม่อนุมัติ – เสียง

 งดออกเสียง 1 เสียง

**3.4 ญัตติขออนุมัติโอนงบประมาณรายจ่าย ประจำปีงบประมาณ พ.ศ. 2563 เพื่อปรับปรุงอาคารศูนย์ป้องกันและบรรเทาสาธารณภัย (สำนักปลัดเทศบาล)**

ประธานสภาฯ ญัตติขออนุมัติโอนงบประมาณรายจ่าย ประจำปีงบประมาณ พ.ศ. 2563

เพื่อปรับปรุงอาคารศูนย์ป้องกันและบรรเทาสาธารณภัยของสำนักปลัดเทศบาล

เชิญฝ่ายบริหารชี้แจงรายละเอียดขอเชิญครับ

นายกเทศมนตรีฯ เรียนประธานสภาเทศบาลตำบลมะกอกเหนือข้าพเจ้านายรนชัย ตั้งพูนผลวิวัฒน์ นายกเทศมนตรีตำบลมะกอกเหนือ ขอเสนอญัตติขออนุมัติโอนงบประมาณรายจ่ายทั่วไป ประจำปีงบประมาณ พ.ศ. 2563 โดยมีหลักการและเหตุผล ดังนี้

**หลักการ**

ขออนุมัติโอนงบประมาณรายจ่ายทั่วไป ประจำปีงบประมาณ พ.ศ. 2563 ดังนี้

**โอนตั้งจ่ายรายการใหม่**

ด้านบริหารทั่วไป แผนงานการรักษาความสงบภายใน งานบริหารทั่วไปเกี่ยวกับการรักษาความสงบภายใน งบลงทุน หมวดค่าครุภัณฑ์ที่ดินและสิ่งก่อสร้าง ค่าที่ดินและสิ่งก่อสร้าง ประเภทค่าบำรุงรักษาและปรับปรุงที่ดินและสิ่งก่อสร้าง โครงการปรับปรุงอาคารป้องกันและบรรเทาสาธารณภัย จำนวน 25,200 บาท

/เพื่อจ่าย...

-11-

เพื่อจ่ายเป็นค่าจ้างจัดทำและติดตั้งประตูบานเลื่อน ขนาดกว้าง 1.35 เมตร สูง 2.50 เมตร จำนวน 1 บาน และประตูบานสวิง ขนาด 0.80 เมตร สูง 2.50 เมตร จำนวน 1 บาน รายละเอียดตามแบบแปลนเทศบาลตำบลมะกอกเหนือ

**โอนลด**

 ด้านบริการชุมชนและสังคม แผนงานการศาสนาวัฒนธรรมและนันทนาการ งานศาสนาวัฒนธรรมท้องถิ่น งบดำเนินงาน หมวดค่าตอบแทน ใช้สอยและวัสดุ ค่าใช้สอย รายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่นๆ โครงการจัดงานวันสงกรานต์ ตั้งไว้ 70,000 บาท คงเหลือ 70,000 บาท ขอโอนลด 25,200 บาท

 **เหตุผล**

1. เพื่อติดตั้งประตูบานสวิงแทนประตูไม้ด้านอาคารฯ ฝั่งตะวันตก เนื่องจากประตูไม้ชำรุดปิดไม่สนิท ความเย็นจากเครื่องปรับอากาศรั่วทำให้สิ้นเปลืองค่าไฟฟ้า และป้องกันน้ำกระเซ็นเข้าภายในอาคารฯเมื่อฝนตก

2. เพื่อติดตั้งประตูบานเลื่อนระหว่างห้องเวรและห้องทำงานภายในอาคารฯ แทนบริเวณที่เป็นหน้าต่าง เพื่อให้ผู้ปฏิบัติงานสามารถเดินผ่านได้ ซึ่งจะทำให้การปฏิบัติงานมีความสะดวกมากขึ้น

3. เนื่องจากเทศบาลตำบลมะกอกเหนือไม่สามารถจัดโครงการวันสงกรานต์ ประจำปี พ.ศ.2563 ได้ เพราะสถานการณ์โรคโควิด 19 จึงทำให้มีเงินงบประมาณเหลือจ่ายสามารถโอนงบประมาณรายจ่ายดังกล่าวได้

 4. เพื่อให้เป็นไปตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ. 2541 แก้ไขเพิ่มเติมถึงฉบับที่ 3 พ.ศ. 2543 หมวด 4 การโอนและแก้ไขเปลี่ยนแปลงงบประมาณ ข้อ 27 “การโอนเงินงบประมาณรายจ่ายในหมวดค่าครุภัณฑ์ที่ดินและสิ่งก่อสร้างที่ทำให้ลักษณะ ปริมาณ คุณภาพเปลี่ยนหรือโอนไปตั้งจ่ายรายการใหม่ ให้เป็นอำนาจอนุมัติของสภาท้องถิ่น”ขอได้โปรดนำเสนอต่อที่ประชุมสภาเทศบาลตำบลมะกอกเหนือต่อไปครับ

ประธานสภาฯ ตามที่ทางฝ่ายบริหารได้เสนอญัตติ เพื่อนสมาชิกสภาท่านใดจะอภิปรายเพิ่มเติม

 มีไหมครับ เชิญคุณสัมพันธ์ สุวรรณเดช ขอเชิญครับ

นายสัมพันธ์ สุวรรณเดช ขอบคุณครับท่านประธาน ตามที่ท่านนายกฯขออนุมัติโอนงบประมาณรายจ่ายประจำปีงบประมาณ พ.ศ. 2563 นั้น เพื่อโครงการปรับปรุงอาคารศูนย์ป้องกันและบรรเทาสาธารณภัย จำนวนเงิน 25,200 บาท เพื่อซื้อบานประตู จำนวน 2 บาน ผมอยากทราบว่าค่าติดตั้งรวมอยู่ในจำนวนงบประมาณนี้หรือเปล่าครับ ผมอยากทราบครับ ขอบคุณมากครับ

/ประธานสภาฯ

-12-

ประธานสภาฯ มีสมาชิกท่านอื่นอีกไหมครับ เชิญคุณเฉลียว ไข่รอด เชิญครับ

นายเฉลียว ไข่รอด ขอบคุณครับท่านประธาน ตามที่ท่านนายกฯได้เสนอญัตติขอใช้งบประมาณรายจ่ายประจำปี พ.ศ. 2563 เพื่อติดตั้งบานประตูของงานป้องกันฯ ถ้าพูดไปแล้วมันก็มีความจำเป็น เพราะว่าประตูทางทิศตะวันตกมันชำรุดทำให้เกิดรูโหว่และก็สงสารน้องๆที่เข้าเวรนอนกลางค่ำกลางคืน มีจำพวกที่ไม่ได้รับเชิญเข้ามาบ่อยครั้งครับ ผมก็เคยเห็นครับ อันตรายครับ แล้วก็ฝั่งทางด้านทิศเหนือก็เช่นกันครับ ผมว่ามันจะได้เป็นสัดเป็นส่วนมันก็ดีครับ ขอบคุณครับ

ประธานสภาฯ สมาชิกท่านอื่นจะอภิปรายเพิ่มเติมมีไหมครับ ถ้าไม่มีผมจะให้ฝ่ายบริหารได้ชี้แจงต่อสภาฯตามที่เพื่อนสมาชิกได้อภิปรายในเรื่องของค่าติดตั้งบานประตูของอาคารป้องกันบรรเทาสาธารณภัยนะครับ ว่าอยู่ในรูปแบบไหนอย่างไรตัวงบประมาณ ตัวเลขอยู่ในเอกสาร เชิญฝ่ายบริหารได้ชี้แจงต่อสภาครับ

นายกเทศมนตรีฯ เรียนท่านประธานสภาฯและสมาชิกที่เคารพนะครับ ราคาประมาณการ 25,200 บาทนี้ รวมหมดทุกอย่างแล้ว เป็นไปตามแบบแปลนที่แนบมาด้วยแล้ว ราคานี้รวมเบ็ดเสร็จหมดแล้ว แต่ทั้งนี้ทั้งนั้นมันเป็นราคาประมาณการนะครับ ถ้ามีการจัดซื้อจัดจ้างก็ต้องดำเนินการตามวิธีจัดซื้อจัดจ้างอีกรูปแบบหนึ่ง ราคาอาจจะถูกกว่านี้ก็ได้นะครับ ขอบคุณครับ

ประธานสภาฯ เพื่อนสมาชิกก็คงจะเข้าใจตามรายละเอียดที่ทางฝ่ายบริหารได้ชี้แจงครับ มีสมาชิกท่านอื่นจะอภิปรายเพิ่มเติมมีอีกไหมครับ ถ้าไม่มีผมจะขอมติ ตามญัตติขออนุมัติโอนงบประมาณรายจ่าย ประจำปีงบประมาณ พ.ศ. 2563 เพื่อปรับปรุงอาคารศูนย์ป้องกันและบรรเทาสาธารณภัยของสำนักปลัดเทศบาล ที่คณะผู้บริหารเสนอญัตติมา สมาชิกสภาเทศบาลท่านใดอนุมัติ โปรดยกมือครับ

**ที่ประชุม** อนุมัติ 8 เสียง

ประธานสภาฯ ประธานสภาฯงดออกเสียง

**มติที่ประชุม** อนุมัติ 8 เสียง

 ไม่อนุมัติ – เสียง

 งดออกเสียง 1 เสียง

**3.5 ญัตติขออนุมัติโอนงบประมาณรายจ่าย ประจำปีงบประมาณ พ.ศ. 2563 เพื่อจัดซื้อครุภัณฑ์คอมพิวเตอร์และครุภัณฑ์การเกษตร (กองสาธารณสุขและสิ่งแวดล้อม)**

ประธานสภาฯ ญัตติขออนุมัติโอนงบประมาณรายจ่าย ประจำปีงบประมาณ พ.ศ. 2563 เพื่อจัดซื้อครุภัณฑ์คอมพิวเตอร์และครุภัณฑ์การเกษตรของกองสาธารณสุขและสิ่งแวดล้อม เชิญฝ่ายบริหารชี้แจงรายละเอียด ขอเชิญครับ

/นายกเทศมนตรีฯ...

-13-

นายกเทศมนตรีฯ เรียนประธานสภาเทศบาลตำบลมะกอกเหนือข้าพเจ้านายรนชัย ตั้งพูนผลวิวัฒน์ ตำบลมะกอกเหนือ ขอเสนอญัตติโอนตั้งจ่ายรายการใหม่ ประจำปีงบประมาณ พ.ศ. ๒๕๖3 โดยมีหลักการและเหตุผล ดังนี้

 **หลักการ**

 ขออนุมัติโอนงบประมาณรายจ่าย ประจำปีงบประมาณ พ.ศ. ๒๕๖3 ดังนี้

 **โอนตั้งจ่ายรายการใหม่**

 ด้านบริการชุมชนและสังคม แผนงานสาธารณสุข งานบริหารทั่วไปเกี่ยวกับสาธารณสุข หมวดค่าครุภัณฑ์ที่ดินและสิ่งก่อสร้าง ค่าครุภัณฑ์ ประเภทครุภัณฑ์คอมพิวเตอร์ เพื่อจ่ายเป็นค่าจัดซื้อเครื่องคอมพิวเตอร์ สำหรับสำนักงาน (จอแสดงภาพขนาดไม่น้อยกว่า ๑๙ นิ้ว)จำนวน ๑ เครื่อง เป็นเงิน ๑๗,๐๐๐ บาท โดยมีคุณลักษณะพื้นฐาน ดังนี้

 - มีหน่วยประมวลผลกลาง (CPU) ไม่น้อยกว่า ๔ แกนหลัก (๔ core) มีความเร็วสัญญาณนาฬิกาพื้นฐานไม่น้อยกว่า ๓.๑ GHz หรือดีกว่า จำนวน ๑ หน่วย

 - หน่วยประมวลผลกลาง (CPU) มีหน่วยความจำแบบ Cache Memory รวมในระดับ (Level) เดียวกัน ขนาดไม่น้อยกว่า 4 MB

 - มีหน่วยความจำหลัก (RAM) ชนิด DDR 4 หรือดีกว่า ขนาดไม่น้อยกว่า 4 GB

- มีหน่วยจัดเก็บข้อมูล ชนิด SATA หรือดีกว่า ขนาดความจุไม่น้อยกว่า ๑ TB หรือ ชนิด Solid State Drive ขนาดความจุไม่น้อยกว่า 25๐ GB จำนวน ๑ หน่วย

 - มี DVD-RW หรือดีกว่า จำนวน ๑ หน่วย

 - มีช่องเชื่อมต่อระบบเครือข่าย (Network Interface) แบบ ๑๐/๑๐๐/๑๐๐๐ Base-T หรือดีกว่า จำนวนไม่น้อยกว่า ๑ ช่อง

 - มีช่องเชื่อมต่อ (Interface) แบบ USB ๒.๐ หรือดีกว่า ไม่น้อยกว่า ๓ ช่อง

 - มีแป้นพิมพ์และเมาส์

 - มีจอแสดงภาพ ขนาดไม่น้อยกว่า ๑๙ นิ้ว จำนวน ๑ หน่วย

 จัดซื้อตามเกณฑ์ราคากลางและคุณลักษณะพื้นฐานครุภัณฑ์คอมพิวเตอร์ ฉบับเดือนพฤษภาคม 256๓ ประกาศ ณ วันที่ ๑๒ พฤษภาคม ๒๕๖๓

 ด้านการเศรษฐกิจ แผนงานการพาณิชย์ งานตลาดสด หมวดค่าครุภัณฑ์ที่ดินและสิ่งก่อสร้าง ค่าครุภัณฑ์ ประเภทครุภัณฑ์การเกษตร เพื่อจ่ายเป็นค่าจัดซื้อปั๊มน้ำอัตโนมัติ จำนวน ๑ เครื่อง เป็นเงิน 8,500 บาท โดยมีคุณลักษณะพื้นฐาน ดังนี้

 - ขนาด 300 วัตต์ หรือมากกว่า

 - ใช้แรงดันไฟฟ้า 220 โวลท์

 - สวิทซ์อัตโนมัติทำงานตามจังหวะ เปิด ปิด ของก๊อกน้ำ

/-ขนาด...

-14-

 - ขนาดท่อดูด 1 นิ้ว ท่อจ่าย 1 นิ้ว

 - รับประกันมอเตอร์ไม่น้อยกว่า 1 ปี

 **รวมโอนตั้งจ่ายรายการใหม่เป็นเงินทั้งสิ้น ๒5,500 บาท**

 **โอนลด**

ด้านบริการชุมชนและสังคม แผนงานสาธารณสุข งานบริหารทั่วไปเกี่ยวกับสาธารณสุข งบบุคลากร หมวดเงินเดือนค่าจ้างประจำและค่าจ้างชั่วคราว เงินเดือน(ฝ่ายประจำ) เงินเดือนพนักงานเทศบาล ตั้งไว้ 1,105,000 บาท ขณะนี้มีงบประมาณคงเหลือ 438,349 บาท มีความประสงค์จะโอนลด 25,500 บาท

**เหตุผล**

1. เนื่องจากคอมพิวเตอร์ซึ่งใช้ในสำนักงานเสื่อมสภาพและไม่คุ้มค่าที่จะซ่อม จึงมีความจำเป็นต้องจัดซื้อใหม่

2. เพื่อเปลี่ยนทดแทนปั๊มน้ำอัตโนมัติในตลาดสดเทศบาลที่ชำรุด

 ๓. เพื่อให้เป็นไปตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ. ๒๕4๑ แก้ไขเพิ่มเติมถึงฉบับที่ ๓ พ.ศ. ๒๕๔๓ หมวด ๔ การโอนและแก้ไขเปลี่ยนแปลงงบประมาณ ข้อ ๒๗ การโอนเงินงบประมาณรายจ่ายในหมวดค่าครุภัณฑ์ที่ดินและสิ่งก่อสร้างที่ทำให้ลักษณะ ปริมาณ คุณภาพเปลี่ยนหรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น ขอได้โปรดนำเสนอต่อที่ประชุมสภาเทศบาลตำบลมะกอกเหนือเพื่อพิจารณาต่อไปครับ

ประธานสภาฯ ตามที่ฝ่ายบริหารได้เสนอญัตติ เพื่อนสมาชิกสภาท่านใดจะอภิปรายเพิ่มเติมก็สามารถอภิปรายเพิ่มเติมได้ สงสัยในข้อมูลประเด็นไหนยังไง สอบถามทางฝ่ายบริหารได้ชี้แจงต่อสภาในประเด็นที่สงสัย มีไหมครับ ถ้าไม่มีเพื่อนสมาชิกสงสัยในรายละเอียดที่ทางฝ่ายบริหารได้ชี้แจง ผมจะขอมตินะครับ ตามญัตติขออนุมัติโอนงบประมาณรายจ่ายประจำปีงบประมาณ พ.ศ. ๒๕๖๓ เพื่อจัดซื้อครุภัณฑ์คอมพิวเตอร์และครุภัณฑ์การเกษตรของกองสาธารณสุขและสิ่งแวดล้อมที่คณะผู้บริหารเสนอญัตติมา สมาชิกสภาเทศบาลท่านใดอนุมัติ โปรดยกมือครับ

**ที่ประชุม** อนุมัติ 8 เสียง

ประธานสภาฯ ประธานสภาฯงดออกเสียง

**มติที่ประชุม** อนุมัติ 8 เสียง

 ไม่อนุมัติ – เสียง

 งดออกเสียง 1 เสียง

3.6/ญัตติ...

-15-

 **๓.6 ญัตติขออนุมัติใช้จ่ายเงินสะสมประจำปีงบประมาณ พ.ศ. ๒๕๖๓**

**เพื่อจัดซื้อรอกไฟฟ้าสองทิศทาง (กองสาธารณสุขและสิ่งแวดล้อม)**

ประธานสภาฯ ญัตติขออนุมัติใช้จ่ายเงินสะสมประจำปีงบประมาณ พ.ศ. ๒๕๖๓ เพื่อจัดซื้อรอกไฟฟ้าสองทิศทางของกองสาธารณสุขและสิ่งแวดล้อมเชิญเลขานุการสภาฯ ชี้แจงในระเบียบฯ ขอเชิญครับ

เลขานุการสภาฯ เรียนประธานสภาเทศบาลตำบลมะกอกเหนือ คณะผู้บริหารและสมาชิกสภาเทศบาลทุกท่านครับ กระผมขอนำเรียนให้ทราบว่า ญัตติ 3.6และญัตติ 3.7 ใช้ระเบียบในการพิจารณา ดังนี้ ตามระเบียบกระทรวงมหาดไทยว่าด้วย การรับเงิน การเบิกจ่ายเงิน การเก็บรักษาเงินและการตรวจเงินขององค์กรปกครองส่วนท้องถิ่น พ.ศ. 2547 แก้ไขเพิ่มเติมถึงฉบับที่ 4 พ.ศ. 2561 ข้อ 89 องค์กรปกครองส่วนท้องถิ่นอาจใช้จ่ายเงินสะสมได้ โดยได้รับอนุมัติจากสภาท้องถิ่น ภายใต้เงื่อนไข ดังต่อไปนี้

1. ให้กระทำได้เฉพาะกิจการซึ่งอยู่ในอำนาจหน้าที่ขององค์กรปกครองส่วนท้องถิ่นซึ่งเกี่ยวกับด้านการบริการชุมชนและสังคม หรือกิจการที่เป็นการเพิ่มพูนรายได้ขององค์กรปกครองส่วนท้องถิ่น หรือกิจการที่จัดทำเพื่อบำบัดความเดือดร้อนของประชาชน ทั้งนี้ ต้องเป็นไปตามแผนพัฒนาขององค์กรปกครองส่วนท้องถิ่นหรือตามที่กฎหมายกำหนด

2. ได้ส่งเงินสมทบกองทุนส่งเสริมกิจการขององค์กรปกครองส่วนท้องถิ่นแต่ละประเภทตามระเบียบแล้ว

3. ให้กันเงินสะสมสำรองจ่ายเป็นค่าใช้จ่ายด้านบุคลากรไม่น้อยกว่าสามเดือนและกันไว้อีกร้อยละสิบของงบประมาณรายจ่ายประจำปีนั้น เพื่อเป็นค่าใช้จ่ายในการบริหารงานและกรณีที่มีสาธารณภัย

4. เมื่อได้รับอนุมัติให้ใช้จ่ายเงินสะสมแล้ว องค์กรปกครองส่วนท้องถิ่นต้องดำเนินการก่อหนี้ผูกพันให้เสร็จสิ้นภายในระยะเวลาไม่เกินหนึ่งปีถัดไป หากไม่ดำเนินการภายในระยะเวลาที่กำหนดให้การใช้จ่ายเงินสะสมนั้นเป็นอันพับไป

ทั้งนี้ ให้องค์กรปกครองส่วนท้องถิ่นใช้จ่ายเงินสะสม โดยคำนึงถึงฐานะการเงินการคลังขององค์กรปกครองส่วนท้องถิ่นและเสถียรภาพในระยะยาวครับ

ประธานสภาฯ ในรายละเอียด ในระเบียบเลขานุการสภาก็ได้ชี้แจงต่อที่ประชุมแล้วนะครับ ญัตติที่ ๓.๖ นี้ก็เป็นญัตติเกี่ยวกับเงินสะสมเพื่อจัดซื้อรอกไฟฟ้าสองทิศทาง ของกองสาธารณสุขฯ นะครับเชิญฝ่ายบริหารได้เสนอญัตติขอเชิญครับ

นายกเทศมนตรีฯ เรียนประธานสภาเทศบาลตำบลมะกอกเหนือข้าพเจ้านายรนชัย ตั้งพูนผลวิวัฒน์ นายกเทศมนตรีตำบลมะกอกเหนือ ขอเสนอญัตติขออนุมัติใช้จ่ายเงินสะสมประจำปีงบประมาณ พ.ศ.๒๕๖๓ โดยมีหลักการและเหตุผล ดังนี้

/หลักการ..

-16-

 **หลักการ**

ขออนุมัติใช้จ่ายเงินสะสมประจำปีงบประมาณ พ.ศ. ๒๕๖๓ เพื่อเป็นค่าใช้จ่ายในการจัดซื้อรอกไฟฟ้าสองทิศทาง ขนาด ๕๐๐ กิโลกรัม ใช้ไฟฟ้า ๓๘๐ โวลท์/๕๐ Hz โซ่ยาวไม่น้อยกว่า 3 เมตร จำนวน ๑ เครื่อง งบประมาณ ๕๕,๐๐๐ บาท

**เหตุผล**

1. เพื่อให้โรงฆ่าสัตว์มีรอกไฟฟ้าเตรียมสำรองไว้ พร้อมทดแทนได้ตลอดเวลา โดยปัจจุบัน โรงฆ่าสัตว์ไม่มีรอกไฟฟ้าสำรอง ประกอบกับรอกไฟฟ้าบริเวณจุดขึ้นกระดูกต้องนำส่งซ่อมบ่อยขึ้นซึ่ง ณ วันนี้ซ่อมยากมากแล้วเราต้องหยิบยืมรอกไฟฟ้าจากบริษัทซีพีมาใช้เป็นการชั่วคราวนะครับ ซึ่งต่อไปนี้บริษัทซีพีก็แจ้งแล้วนะครับ ว่าจะให้เรายืมไม่ได้แล้ว

 2. เพื่อให้โรงฆ่าสัตว์สามารถส่งมอบซากสุกรให้แก่ผู้รับบริการทันกำหนดเวลา

 3. เพื่ออำนวยความสะดวกให้แก่พนักงานในการปฏิบัติงานอันที่จริงแล้วถ้าไม่มีรอกไฟฟ้าการปฏิบัติงานทำได้ยากเพราะว่าน้ำหนักของหมูเยอะมากเกือบ 300 กิโลกรัมก็มีนะครับ

 4. เพื่อให้การชำแหละสุกรเป็นไปตามหลักการปฏิบัติที่ดีในโรงฆ่าสัตว์ ลดการ ปนเปื้อนไปสู่ซากสุกร

 5. เพื่อให้เป็นไปตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองท้องถิ่น พ.ศ. ๒๕๔๗ แก้ไขเพิ่มเติมถึง ฉบับที่ ๔ พ.ศ. ๒๕๖๑ ข้อ ๘๙ ขอได้โปรดนำเสนอต่อที่ประชุมสภาเทศบาลตำบลมะกอกเหนือเพื่อพิจารณาต่อไปครับ

ประธานสภาฯ ตามที่ท่านนายกฯได้เสนอญัตติเพื่อนสมาชิกสภาท่านใดจะอภิปรายเพิ่มเติม ขอเชิญครับ เชิญคุณเฉลียว ไข่รอด ขอเชิญครับ

นายเฉลียว ไข่รอด ขอบคุณครับท่านประธานฯ ตามที่ท่านนายกฯได้เสนอญัตติใช้จ่ายเงินสะสม ประจำปีงบประมาณ พ.ศ. ๒๕๖๓ เพื่อนำเงินไปจัดซื้อรอกไฟฟ้าในวงเงิน ๕๕,๐๐๐ บาท ผมจำได้ว่าก่อนหน้านี้ ท่านนายกฯก็ได้นำเสนอต่อสภาฯมาครั้งหนึ่งแล้วในวงเงิน ๕๕,๐๐๐ บาทเท่าเดิมแต่ในครั้งนั้นสภาฯเองก็ไม่ได้อนุมัติ ก็เป็นความเข้าใจผิดนะครับว่ารอกไฟฟ้าที่สภานำเสนอไปกับรอกไฟฟ้าที่นายกฯ เสนอมามันแตกต่างกัน แตกต่างกันที่ว่า ที่สภาฯนำเสนอตัวหมื่นกว่าบาทมันใช้ด้วยสลิง แต่ที่ท่านนายกฯเสนอมาเป็นโซ่ไฟฟ้า แล้วก็มีน้ำหนัก ตัวใหญ่กว่า แล้วก็ราคาก็สูงกว่า มันก็เป็นของธรรมดานะครับ มาวันนี้จะผ่านสภาฯหรือไม่ผ่านสภาฯก็ขึ้นอยู่กับเพื่อนสมาชิกนะครับ ขอบคุณครับ

ประธานสภาฯ มีเพื่อนสมาชิกจะอภิปรายเพิ่มเติมอีกไหมครับ ขอเชิญคุณณรงค์ ฤทธิรัตน์ ขอเชิญครับ

/นายณรงค์...

-17-

นายณรงค์ ฤทธิรัตน์ ขอบคุณครับท่านประธานครับ รอกไฟฟ้าตัวนี้เดือนก่อนเราประชุมกันวันที่ ๒๗ นะครับ ครั้งก่อนคณะผู้บริหารได้นำเสนอเกี่ยวกับรอกไฟฟ้าตัวนี้ ซึ่งก็มีการอภิปรายกันหลายๆเรื่องราวในเรื่องการเสนอราคา ที่เสนอราคา ๕๕,๐๐๐ บาทนี้ มันสูงไปไหม แล้วพอมาในวันนี้ก็ยังราคาเดิม ผมเองก็ยังไม่ได้เข้าใจว่ามันใช้สลิง หรือว่าใช้โซ่นะครับ แต่คุณเฉลียว ไข่รอด ได้อภิปรายบอกว่า ครั้งก่อนที่ทำมามันใช้สลิง แล้วเที่ยวนี้ใช้โซ่นะครับ ก็ยังสงสัยอยู่นะครับว่า เมื่อก่อนราคาก็ ๕๕,๐๐๐ บาท พอเป็นโซ่ก็ ๕๕,๐๐๐ บาทนะครับ มันยังค่อนข้างสูงไปนิดหนึ่งนะครับ ผมอยากจะสอบถามผู้บริหาร ขอบคุณครับท่านประธาน

ประธานสภาฯ เชิญทางฝ่ายบริหารได้ชี้แจงในรายละเอียดเกี่ยวกับอุปกรณ์รอกโซ่ไฟฟ้าให้กับสมาชิกได้เข้าใจในรายละเอียด ขอเชิญครับ

นายกเทศมนตรีฯ เรียนท่านประธานสภาและสมาชิกที่เคารพนะครับ รอกไฟฟ้าที่ได้นำเสนอมาในครั้งนี้ ผมจำได้ว่าเป็นครั้งที่ ๓ เนื่องจากว่ามันมีความจำเป็นจริง ๆ ที่จะต้องจัดซื้อใหม่ เพราะรอกเก่าใช้งานมาประมาณสิบสี่สิบห้าปีแล้ว รอกไฟฟ้านี้มันใช้เฉพาะกิจนะครับ มันแตกต่างกับรอกไฟฟ้าตามห้างสรรพสินค้าต่างๆ ที่เขาใช้กัน อันนี้คุณลักษณะเหมือนกับที่เสนอไปครั้งที่แล้ว รายละเอียดคราวที่แล้วก็ได้แนบมาให้แล้วด้วยนะครับ รอกไฟฟ้ามันต้องมีคุณลักษณะที่ทนต่อความเป็นกรดสูง แข็งแรงทนทาน รับน้ำหนัก เพราะหมู่อย่างแม่หมู แม่สุกรบางตัวหนักถึงสามร้อยกว่ากิโลกรัม แล้วทีนี้ถ้าไม่ได้ใช้ลักษณะแบบนี้นะครับมันใช้งานไม่ได้ซื้อมาก็เสียตังค์เปล่าแล้วใช้งานได้ไม่กี่วันหรอกครับ มันก็จะพังแล้วก็ใช้งานไม่ได้ด้วย กรณีนี้ที่เข้ามาเป็นครั้งที่ ๓ เนื่องจากว่ามันมีความจำเป็นอย่างยิ่ง ถ้าตอนนี้ของเก่านี้ ซ่อมแซมยากมากแล้ว ถ้าไม่มีตัวสำรองที่เราใช้อยู่นี้ เข้าใจว่ากิจการวันนั้นเนื้อเราต้องหยุดเลย เราต้องไม่ทำการเชือดหมู เราเชือดไม่ได้ บริษัทซีพีเขาจะไม่ให้ยืมแล้ว มันเป็นอำนาจหน้าที่ของเราที่ต้องบริหารจัดการเองนะครับ ขอบคุณครับ

ประธานสภาฯ ท่านนายกฯช่วยตอบในประเด็นข้อสงสัยของสภาฯในข้อแตกต่างระหว่าง รอกไฟฟ้าตัวนี้ที่เสนอต่อสภาฯในครั้งนี้ แรงดึงในตัวนี้จะใช้เป็นสลิงหรือว่าโซ่นี่คือปัญหาที่สภาฯยังเข้าใจคลาดเคลื่อนกันอยู่ให้นายกฯได้ชี้แจงว่ามันเป็นตัวไหนระหว่างสลิงกับโซ่ เชิญชี้แจงให้ละเอียดด้วยครับ ขอเชิญครับ

นายกเทศมนตรีฯ มันเป็นโซ่นะครับ แล้วอีกอย่างราคานี้นะครับ มันได้มาจากการสืบราคาอย่างน้อย ๓ บริษัทที่ยื่นเสนอมา ส่วนในการจัดซื้อมันก็มีความจำเป็นที่จะต้องจัดซื้อในราคานี้แต่ว่าใครเสนอราคามาได้ในคุณลักษณะที่เราต้องการนะครับอาจจะถูกกว่าหรือแพงกว่า ถ้าแพงกว่าเราไม่รับอยู่แล้วนะครับ

/ประธานสภาฯ...

-18-

ประธานสภาฯ ก็ที่ประชุมสภาฯ เพื่อนสมาชิกพอจะเข้าใจในรูปแบบในรายละเอียดที่ทางฝ่ายบริหารได้ชี้แจงคุณลักษณะของโซ่ไฟฟ้าที่จะดำเนินการจัดซื้อ เพื่อนสมาชิกท่านใดมีข้อสงสัยหรือว่าสอบถามเพิ่มเติมเพื่อให้ทางฝ่ายบริหารได้ชี้แจงในรายละเอียดมีอีกไหมครับ ถ้ามีผมจะขอมติที่ประชุมนะครับ ตามญัตติขออนุมัติใช้จ่ายเงินสะสมประจำปีงบปราณ พ.ศ.๒๕๖๓ พ่อจัดซื้อรอกไฟฟ้าสองทิศทางของกองสาธารณสุขและสิ่งแวดล้อมที่คณะผู้บริหารเสนอญัตติมา สมาชิกสภาเทศบาลท่านใด อนุมัติโปรดยกมือครับ

**ที่ประชุม** อนุมัติ ๗ เสียง

ประธานสภาฯ สมาชิกท่านใดไม่อนุมัติโปรดยกมือครับ

 -ไม่มี-

ประธานสภาฯ งดออกเสียง ๒ เสียง (นายณรงค์ ฤทธิรัตน์และประธานสภาฯงดออกเสียง)

**มติที่ประชุม** อนุมัติ 7 เสียง

 ไม่อนุมัติ – เสียง

 งดออกเสียง 2 เสียง

**๓.๗ ญัตติขออนุมัติใช้จ่ายเงินสะสมประจำปีงบประมาณ พ.ศ. ๒๕๖๓ เพื่อจัดซื้อเครื่องลวกปั่นขนสุกร(กองสาธารณสุขและสิ่งแวดล้อม)**

ประธานสภาฯ ญัตติขออนุมัติใช้จ่ายเงินสะสมประจำปีงบประมาณ พ.ศ. ๒๕๖๓ เพื่อจัดซื้อเครื่องลวกปั่นขนสุกรของกองสาธารณสุขและสิ่งแวดล้อม เชิญฝ่ายบริหารชี้แจงรายละเอียดขอเชิญครับ

นายกเทศมนตรีฯ เรียนประธานสภาเทศบาลตำบลมะกอกเหนือข้าพเจ้านายรนชัย ตั้งพูนผลวิวัฒน์ นายกเทศมนตรีตำบลมะกอกเหนือ ขอเสนอญัตติขออนุมัติใช้จ่ายเงินสะสมประจำปีงบประมาณ พ.ศ. ๒๕๖๓ โดยมีหลักการและเหตุผล ดังนี้

 **หลักการ**

 ขออนุมัติใช้จ่ายเงินสะสมประจำปีงบประมาณ พ.ศ. ๒๕๖๓ เพื่อเป็นค่าใช้จ่ายในการจัดซื้อเครื่องลวกปั่นขนสุกร สำหรับสุกรพ่อแม่พันธุ์ แบบลูกกลิ้งเดี่ยว จำนวน ๑ เครื่อง งบประมาณ 1,580,๐๐๐ บาท โดยมีรายละเอียดดังนี้

 - กำลังการผลิต 20 ตัว/ชั่วโมง

 - สามารถใช้ได้กับหมูน้ำหนัก 60 ถึง 320 กก.

 - ระบบขับเคลื่อนลูกกลิ้งใช้ระบบโซ่ในการขับเคลื่อน

 - มีใบปั่นขนติดที่ลูกกลิ้ง จำนวนไม่น้อยกว่า 48 ใบ

 - ให้ความร้อนด้วย Heater ขนาดไม่น้อยกว่า 18 กิโลวัตต์

 - มีระบบควบคุมอุณหภูมิน้ำร้อนแบบดิจิตอลระบบ P.I.D Control

 - มอเตอร์ขับแกนลูกกลิ้งปั่นขน ขนาดไม่น้อยกว่า 3.7 กิโลวัตต์

/ใช้ไฟฟ้า...

-19-

 - ใช้ไฟฟ้า 380 V/50 Hz.

 - ผลิตจากโรงงานที่ผ่านการรับรองมาตรฐาน ISO 9001 เพื่อประโยชน์ในการขอรับบริการหลังการขาย

**เหตุผล**

1. เพื่อให้โรงฆ่าสัตว์มีเครื่องลวกปั่นขนสุกรสำหรับสุกรพ่อแม่พันธุ์ ทดแทนเครื่องเดิมที่เสื่อมสภาพ ชำรุดบ่อยครั้ง อะไหล่บางชิ้นหายาก เนื่องจากอายุการใช้งานที่ยาวนาน โดยเครื่องลวกปั่นขนสุกรสำหรับสุกรพ่อแม่พันธุ์ปัจจุบันใช้งานมาตั้งแต่ พ.ศ. 2549 ร่วมสิบสี่สิบห้าปีแล้วนะครับซึ่งจะส่งผลให้โรงฆ่าสัตว์มีศักยภาพในการชำแหละ สุกรพ่อแม่พันธุ์เพิ่มสูงขึ้น

 2. เพื่อให้โรงฆ่าสัตว์มีรายได้จากการให้บริการชำแหละสุกรพ่อแม่พันธุ์เพิ่มมากขึ้น โดยบริษัท ซีพีเอฟ (ประเทศไทย) จำกัด (มหาชน) แจ้งความประสงค์ที่จะนำสุกรพ่อแม่พันธุ์มาชำแหละเพิ่มมากขึ้น

 3. เพื่อสร้างความเชื่อมั่นให้กับผู้รับบริการว่าจะได้รับซากสุกรครบจำนวนและทันตามกำหนด

 4. เพื่อให้เป็นไปตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองท้องถิ่น พ.ศ. ๒๕๔๗ แก้ไขเพิ่มเติมถึง ฉบับที่ ๔ พ.ศ. ๒๕๖๑ ข้อ ๘๙ ขอได้โปรดนำเสนอต่อที่ประชุมสภาเทศบาลตำบลมะกอกเหนือเพื่อพิจารณาต่อไปครับ

ประธานสภาฯ ในรายละเอียดที่เสนอญัตติต่อที่ประชุมจากฝ่ายบริหารเพื่อนสมาชิกสภาท่านใด จะอภิปรายเพิ่มเติมหรือสอบถามในรายละเอียดเกี่ยวกับการเสนอญัตติ เชิญคุณสัมพันธ์ สุวรรณเดช ขอเชิญครับ

นายสัมพันธ์ สุวรรณเดช ขอบคุณมากครับท่านประธานสภาฯ ตามที่ท่านนายกฯขออนุมัติใช้จ่ายเงินสะสมประจำปีงบประมาณ พ.ศ. ๒๕๖๓ เพื่อเป็นค่าใช้จ่ายในการจัดซื้อเครื่องลวกปั่นขนสุกรสำหรับสุกรพ่อแม่พันธุ์แบบลูกกลิ้งเดี่ยว จำนวน 1 เครื่อง งบประมาณ ๑,๕๘๐,๐๐๐ บาท ราคามันก็สูงจริงครับ แต่ว่าทางโรงฆ่าสัตว์เราตอนนี้เป็นโรงฆ่าสัตว์ที่มาตรฐานแล้วนะครับ ของภาคใต้ผมได้ยินเขาพูดกันหลายคนแล้ว ผมว่าเราต้องซื้อให้กับโรงฆ่าสัตว์เพราะพนักงานทำก็เหนื่อยล้า หมูตัวหนึ่งสองร้อยสามร้อยกิโลกรัม ผมว่าจัดซื้อให้ได้นะครับ เพราะเราออกงบประมาณไปหนึ่งครั้ง แต่เรามีรายได้จากโรงฆ่าสัตว์ทุกวัน ทุกเดือนทุกปี ขอบคุณมากครับ

ประธานสภาฯ นั้นก็เป็นส่วนความคิดเห็นของเพื่อนสมาชิกได้อภิปรายต่อสภาฯเพื่อนสมาชิกท่านใดจะอภิปรายเพิ่มเติมมีไหมครับ เชิญคุณณรงค์ ฤทธิรัตน์ ขอเชิญครับ

นายณรงค์ ฤทธิรัตน์ ขอบคุณครับท่านประธานฯครับ ถ้าได้หมดก็สดชื่นนะครับ ก็วันนี้การประชุม สภาฯนะครับเรียนท่านประธานสภาฯนะครับวันนี้อาจจะจืดชืดไปนิดหนึ่งนะครับ ไม่มีการอภิปรายกันมากมายส่วนใหญ่เห็นด้วยกันหมด ๙๙.๙๙ % ของการเสนอญัตติ

/ของผู้...

-20-

ของผู้บริหารในวันนี้แม้กระทั่งว่าเรื่องที่ไม่อนุมัติแล้ว วันนี้ก็โอเคถือว่ายินดีกับคณะผู้บริหารชุดนี้ด้วยนะครับ ที่วันนี้ได้รับการอนุมัติสำหรับเครื่องลวกปั่นขนสุกร มีการเสนอราคาที่ ๑,๕๘๐,๐๐๐ บาท ผมเองอยากจะสอบถามกับคณะผู้บริหารว่าจะติดตั้งเครื่องใหม่หรือจะเอาเครื่องนี้มาทดแทนเครื่องเก่าที่ชำรุดหรือว่าจะรื้อเครื่องเก่าทิ้งแล้วเอามาวางเครื่องใหม่ ผมเองก็ไม่เข้าใจในโรงฆ่าสัตว์เพราะไม่ค่อยได้ไป แต่ว่าราคามันค่อนข้างจะสูงสำหรับเงิน ๑,๕๘๐,๐๐๐ บาท ถือว่าราคาค่อนข้างจะสูงไป ผมเองก็ไม่เข้าใจว่าราคามันจะแพงไปหรือเปล่าหรือว่าถูกไปไหมช่วยอธิบายด้วยว่ามันขนาดไหน แล้วตัวนี้มีเครื่องที่ใช้ได้อยู่หรือเปล่าในการทำหมูของพ่อแม่พันธุ์ที่ไปทำในโรงฆ่าสัตว์ ว่ายังมีใช้อยู่หรือเปล่า ขอบคุณครับ

ประธานสภาฯ มีเพื่อนสมาชิกท่านอื่นจะอภิปรายเพิ่มเติมมีอีกไหมครับ ถ้าไม่มีเพื่อนสมาชิกจะอภิปรายเพิ่มเติมนะครับ เชิญฝ่ายบริหารได้ชี้แจงต่อเพื่อนสมาชิก ขอเชิญครับ

นายกเทศมนตรีฯ เรื่องแรกอันนี้เป็นเครื่องใหม่ถอดด้ามเลยซึ่งไม่เกี่ยวกับเครื่องเก่านะครับ ส่วนราคาได้มายังไง ราคานี้นะครับ มันมีนิทรรศการ DIA 200๗-๒๐๐๙ มันมีบริษัทที่จำหน่ายของพวกนี้นะครับมีอยู่ร่วมเป็นร้อยเลย เกือบพันบริษัท แล้วทีนี้เราทำหนังสือไปแล้วให้เขาเสนอราคามาว่าเขามีราคายังไง เพื่อต้องการเอามาประมาณการ งบประมาณที่ถูกสุดนี้ราคา ๑,๕๘๐,๐๐๐ บาท อันนี้ยังไม่ได้เข้ากระบวนการจัดซื้อจัดจ้างนะครับ ถ้ามติผ่านวันนี้มันจะเข้าสู่กระบวนการจัดซื้อจัดจ้างซึ่งเกินหนึ่งล้านต้องเข้ากระบวนการ E –bidding ถ้าบริษัทใดเสนอราคามาที่เสนอราคามาไปต่อสู้กัน E –bidding อาจจะถูกกว่านี้ก็ได้นะครับนี่คือข้อแรก ข้อที่ ๒ นะครับ ณ ปัจจุบัน เครื่องปั่นแม่หมูใช้การไม่ได้แล้ว เพราะว่าไม่รู้จะซ่อมยังไงแล้ว เครื่องอะไหล่ข้างในนี้รวนหมดแล้วนะครับ ปัจจุบันนี้เราเลยไม่สามารถบริการบริษัทซีพีได้ตามที่เขาต้องการ บางครั้งมีความจำเป็นต้องใช้คน ในการที่ใช้น้ำร้อนลวกข้างนอกซึ่งมันก็ผิดวิธีอยู่แล้ว เครื่องเก่าใช้อยู่ประมาณ ๑๔ – ๑๕ ปี ตามที่ได้กล่าวมาแล้ว ยกตัวอย่างเทศบาลอื่นที่ได้รับงบประมาณตัวนี้มาพร้อมกับเราอย่างที่เทศบาลตำบลเขาเจียกก็ดี ผมได้สอบถามเขาแล้วเขาโล๊ะทิ้งไปตั้งแต่ ๒ – ๓ ปีที่แล้ว เครื่องมันใช้ไม่ได้อีกแล้ว เขาเองก็ซื้อเครื่องใหม่เหมือนกัน ขอบคุณครับ

ประธานสภาฯ มีเพื่อนสมาชิกสงสัยในประเด็นไหนอย่างไร อีกไหมครับ กับรายละเอียดที่ทางฝ่ายบริหารได้ชี้แจง ในข้อมูลเกี่ยวกับเครื่องลวกปั้นขนสุกรนะครับ ตามที่ทางฝ่ายบริหารได้ชี้แจงสรุปว่า เครื่องลวกปั่นขนสุกร ณ ปัจจุบันนี้ไม่มี เสียนะครับ ทางโรงฆ่าสัตว์ดำเนินกิจการไม่ได้อยู่ ณ วันนี้ เลยเสนอญัตติต่อที่ประชุมนะครับ เพื่อที่จะขออนุมัติงบประมาณตามที่ทางฝ่ายบริหารได้เสนอมานะครับ มีสมาชิก

/ท่านใด...

-21-

ท่านใดจะอภิปรายเพิ่มเติมมีไหมครับ ถ้าไม่มีสมาชิกท่านใดจะอภิปรายเพิ่มเติมผมถือว่าผมได้เปิดโอกาสให้เพื่อนสมาชิกได้อภิปรายพอสมควรแล้วนะครับ ผมจะขอมติในที่ประชุมนะครับ ตามญัตติขออนุมัติใช้จ่ายเงินสะสมประจำปีงบประมาณ พ.ศ. 2563 เพื่อจัดซื้อเครื่องลวกปั่นขนสุกรของกองสาธารณสุขและสิ่งแวดล้อมที่คณะผู้บริหารเสนอญัตติมา สมาชิกสภาท่านใดอนุมัติ โปรดยกมือครับ

**ที่ประชุม** อนุมัติ 8 เสียง

ประธานสภาฯ ประธานสภาฯงดออกเสียง

**มติที่ประชุม** อนุมัติ 8 เสียง

 ไม่อนุมัติ – เสียง

 งดออกเสียง 1 เสียง

ประธานสภาฯ นั้นก็เป็นญัตติตามที่ท่านสมาชิกได้อนุมัติเห็นด้วยหรือไม่เห็นด้วยหรืองดออกเสียงนะครับ ๗ ญัตตินะครับที่ทางท่านนายกฯได้เสนอญัตติมาในวันนี้ ก็ถือว่าครบ ในระเบียบวาระที่ ๓

**ระเบียบวาระที่ ๔ เรื่องอื่น ๆ**

ประธานสภาฯ เรื่องอื่น ๆ สมาชิกหรือทางฝ่ายบริหาร มีอะไรจะปรึกษาหารือในที่ประชุม หรือสอบถามข้อมูลเกี่ยวกับการดำเนินการ การดำเนินกิจการของเทศบาลของฝ่ายบริหารเชิญสมาชิกได้อภิปรายหรือสอบถามฝ่ายบริหารได้นะครับ มีสมาชิกท่านใดจะสอบถามข้อมูลหรือปรึกษาหารือกับฝ่ายบริหารมีไหมครับ เชิญคุณเฉลียว ไข่รอด ขอเชิญครับ

นายเฉลียว ไข่รอด ขอบคุณครับท่านประธาน มีเรื่องราวอยู่ ๒ – ๓ เรื่องครับ เรื่องที่ ๑ คือเรื่องตัดกิ่งไม้ที่หลังบ้าน สท. สุวัฒน์ มีกิ่งไม้คลุมหลอดไฟอยู่ ขอฝากฝ่ายบริหารด้วยครับ แล้วก็ไฟเสาสูงในสนามท่านนายกฯหัวขาดหมดแล้วไม่รู้จะดำเนินการได้ไหม ดำเนินให้ด้วยครับ ชาวบ้านเขาฝากมาครับ แล้วก็ขอฝากนายกฯผมทราบมาว่าถนนสายซอยหน้าบ้านคุณวันชัย พนาลี ขออนุญาตที่เอ่ยนาม ตอนนี้ตกสำรวจอยู่ใช่ไหมครับ ฝากด้วยช่วยดำเนินการให้ด้วย พี่น้องประชาชนเขาน้อยใจ ถนนสายนั้นเขาไม่ได้ปรับปรุงให้เขาน้อยใจ แล้วก็ต้องขอขอบคุณที่ทางผู้บริหารและผู้เกี่ยวข้องได้ดำเนินการซ่อมแซมบำรุง ปรับปรุงถนนหลาย ๆ สาย ในเทศบาลถือว่าเป็นสิ่งดีครับอย่างน้อยพี่น้องได้ใช้ขับรถสัญจรไปมาได้สบายขึ้นครับ ขอบคุณผู้เกี่ยวข้อง ขอบคุณครับ

ประธานสภาฯ มีสมาชิกท่านใดจะปรึกษาหารือเพิ่มเติมครับ เชิญคุณสัมพันธ์ สุวรรณเดช ขอเชิญครับ

นายสัมพันธ์ สุวรรณเดช ผมขอฝากฝ่ายบริหารเรื่องที่ประชาชนฝากมาเรื่องของโรงฆ่าสัตว์ว่าเดี๋ยวนี้มันไม่ค่อยสะอาด ขอบคุณมากครับ ขอฝากด้วยครับ

/ประธานสภาฯ

-22-

ประธานสภาฯ มีเพื่อนสมาชิกท่านใดมีเรื่องราวที่จะเสนอต่อฝ่ายบริหารมีไหมครับ เชิญคุณณรงค์ ฤทธิรัตน์ ขอเชิญครับ

นายณรงค์ ฤทธิรัตน์ ขอบคุณครับท่านประธาน วันนี้ผมก็มีอยู่เรื่องหนึ่งที่พี่น้องประชาชนเขารู้กันทั้งประเทศว่า ณ วันนี้ ประเทศไทยรวมทั้งเทศบาลตำบลมะกอกเหนือด้วย ประสบกับปัญหาโรคระบาดโรคโควิด -19 ซึ่งนี่เป็นการเสนอความคิดนะครับ เสนอว่าเราจะหามาตรการอย่างไร ในการดูแลพี่น้องประชาชนในเขตที่รับผิดชอบในตรงนี้ ผมได้ยินหนูนุ้ยคุยข่าวนะครับ ตอนเช้าๆประกาศว่าองค์กรโน้นองค์กรนี้เขาแจกข้าวสาร ปลากระป๋อง มาม่า เพื่อเป็นการบรรเทาความเดือดร้อนในขณะที่โรคโควิด -19 นี้ระบาดนะครับ แต่มะกอกเหนือที่นี่ยังเงียบอยู่นะครับ ไม่ทราบว่ามีโอกาสทำได้หรือเปล่า ที่จะขจัดทุกข์บำรุงสุขให้กับประชาชนคนละเล็กคนละน้อยเพื่อได้ยืดอายุคนละวันสองวันก็ยังดี เล็กๆน้อยๆด้วยน้ำใจจากเทศบาลตำบลมะกอกเหนือ ผมคิดว่าอย่างอื่นเราทำได้ อย่างนี้ก็น่าจะทำได้ นะครับ ผมมีความเป็นห่วงเป็นใยสำหรับพี่น้องประชาชนไม่ใช่เฉพาะเขต 1 เขต 2 เป็นห่วงทุกคนเลยอยากให้ทุกคนอยู่รอดปลอดภัยจากโรคนะครับ ไม่อยากให้ติดโรคร้ายนะครับ ดีที่ปากคลองของเราเมื่อก่อนก็ไม่โควิด -19 ตอนนี้ก็ยังไม่มีใครติด อนาคตเป็นเรื่องที่ไม่แน่นอน แต่สิ่งที่เราทำได้ ณ วันนี้ผมว่าน่าจะทำได้ หาทางบรรเทาภัยให้กับพี่น้องประชาชน อย่างน้อยก็เอาข้าวสาร อะไรก็ได้ ผมคิดว่าเพื่อนสมาชิกก็คงจะเห็นด้วยนะครับ ผมเห็นด้วยเดือนร้อนกันจริงๆนะครับ บางคนสองเดือนสามเดือนไม่ได้ทำงานออกต่างจังหวัดก็ไม่ได้ ใคร่ขอความกรุณากับคณะผู้บริหาร ถ้ามีโอกาสช่วยทำด้วย ขอบคุณครับ

ประธานสภาฯ นั่นก็เป็นข้อเสนอ แง่คิดของเพื่อนสมาชิกที่ได้นำเรียนได้นำเสนอต่อฝ่ายบริหารผ่านสภานะครับมีเพื่อนสมาชิกจะสอบถามหรือปรึกษาหารือเกี่ยวกับการบริหารของฝ่ายบริหารมีไหมครับ ผมจะให้เพื่อนสมาชิกได้สอบถามรวดเดียว เดี๋ยวจะเป็นหน้าที่ของฝ่ายบริหารได้ชี้แจง มีอีกไหมครับ ถ้าไม่มีเชิญฝ่ายบริหารได้ชี้แจงเกี่ยวกับข้อซักถามข้อสงสัย เชิญเลยครับ

นายกเทศมนตรีฯ เรียนท่านประธานสภาฯและสมาชิกทุกท่าน ตอบไปทีละข้อเลยนะครับข้อ ที่ 1 ที่คุณเฉลียว ไข่รอด ที่แจ้งมาว่าให้ตัดกิ่งไม้หลังบ้าน สท.สุวัฒน์ อันที่จริงทางฝ่ายบริหารเราเองยังไม่ทราบเลยว่ามีอย่างนั้น ถ้าเป็นการตัดกิ่งไม้ก็ดี ถ้าแจ้งเราสักนิดเราจะดูแลให้ ก็จะดูแลว่ามีลักษณะเป็นอย่างไร ข้อ 2 เรื่องไฟที่สนาม ร.9 ที่เสีย ทราบมาแล้ว เมื่อวานหรือวานซืนก็ได้แจ้งให้เจ้าหน้าที่ไปตรวจสอบดูแลสามารถดำเนินการอย่างไรได้บ้าง วันนี้ก็ยังไม่ได้รายงานผลมานะครับ เนื่องจากว่าไฟเราเลื่อนลงมาไม่ได้ มันมีติดค้าง แต่จะสอบถามให้ว่าถึงไหนยังไง เรื่องที่ 3 เรื่องถนนของคุณวันชัย พนาลี ต้องขออภัยเป็นอย่างมากเลย ที่ตอน

/นั้นโครง...

-23-

นั้นโครงการนี้จะจัดกันมาเนื่องจากว่าต้องรวบรวมถนนหลายสายเข้ามาทั้ง 2 เขต ก็กะว่าจะทำทุกสายเลย เนื่องจากว่ามันมีสายย่อยเยอะ ชื่อมันคล้ายๆ กัน ทางเจ้าหน้าที่สำรวจแล้วตกหล่น เพราะว่ารีบร้อน ต้องรีบส่งโครงการไปจังหวัดเพราะจังหวัดเขากำหนดมาเลยว่าต้องส่งภายในวันนี้ ๆ พอดีผมมาทราบมาเห็นเอาตอนช่วงที่ตรวจจะเซ็นเอกสารที่จะส่งแล้ว เสร็จแล้วนี้หลุดไป แต่ว่ายังไงก็ตามนะครับ เดี๋ยวผมพยายามหาทางจะเอางบบางส่วนจากที่อื่นนะครับ เดี๋ยวจะมาดำเนินการต่อให้ ตอนนี้กำลังดำเนินการแล้ว จะเพิ่มอีก 10 สาย รวมทั้งสายที่ยังเป็นถนนลูกรังด้วย อันนี้ใจเย็นนิดหนึ่งเดียวจะดำเนินการให้ เรื่องที่ 4 ที่ว่าโรงฆ่าสัตว์ไม่สะอาดประมาณนี้นะครับ ผมก็ได้กำชับเจ้าหน้าที่ของเราแล้วนะครับ ผมเลยวางมาตรการไว้ เราต้องใช้รถดับเพลิงของเราไปช่วยเหลือ อาทิตย์เว้นอาทิตย์ส่วนใหญ่แล้วเราต้องฉีดลงไปในร่องคูเนื่องจากว่ามันมีเศษเนื้อต่างๆ ลงไป น้ำไม่สามารถผ่านไปได้ ก็เลยวางมาตรการเอาไว้นอกจากว่าในการเช็ดกวาดทำความสะอาดอันเป็นอันดับแรก แล้วเราต้องใช้รถดับเพลิงของเราไปฉีดน้ำอาทิตย์เว้นอาทิตย์แล้วนะครับ เรื่องที่ 5 โควิด - 19 เรื่องแจกถุงยังชีพ ผมเข้าใจนะครับท่าน คือถ้าแจกมันต้องแจกปูพรม ถ้าแจกปูพรมระเบียบทำไม่ได้เลยนะครับ เนื่องจากว่ามันมีหนังสือต้องปรามเตือนจาก ปปช. ส่งมาเลยนะครับ ใครก็ตามที่ดำเนินการแบบนี้ต้องถูกตรวจสอบ ถูกชี้แจงแล้วมีปัญหามาก ต้องตั้งเป็นรูปคณะกรรมการขึ้นมา เพื่อให้คณะกรรมการพิจารณา เราต้องสำรวจว่าท่านนาย ก นาย ข ลำบากจริงๆ ลำบากยังไง แล้วที่นี้ท่านได้ ท่านที่หนึ่งได้ ท่านที่สองไม่ได้ ท่านดูนะครับว่ามันจะเป็นยังไง ส่วนในกรณีที่ๆเขาแจกกัน ผมก็เช็คแล้วก็ได้ทราบมาว่ามันเป็นเงินที่เขารวบรวมกันเองโดยไม่ใช้เงินหลวง ใครช่วยได้หน่อยก็ช่วย ถ้าหลายๆคนร่วมมือร่วมใจกันนะครับ สมมุติว่าถ้าจะดำเนินการอย่างนี้มาคุยกันได้ ต่างคนต่างร่วมมือร่วมใจกันดูสิว่าเราสามารถดำเนินการได้แค่ไหน แล้วประชาชนส่วนไหนบ้างเดือดร้อนกันยังไง เราสามารถช่วยเหลือได้แค่ไหน แต่ว่าถ้าใช้เงินหลวงค่อนข้างลำบากนิดหนึ่งเข้าใจนะ ขอบคุณมากครับ

ประธานสภาฯ คำถามและคำตอบก็ได้กระจ่างมีสมาชิกจะเพิ่มเติม เชิญคุณณรงค์ ฤทธิรัตน์ ขอเชิญครับ

นายณรงค์ ฤทธิรัตน์ ขอบคุณครับท่านประธานฯ พี่น้องที่รักและเคารพครับ ที่ได้ยินเสียงตามสายคงได้รับทราบแล้วนะครับว่าทำไมที่เราแจกข้าวสารอาหารแห้งให้กับพี่น้องไม่ได้ ด้วยเหตุผลของคณะผู้บริหาร ผมเองก็ตอบไม่ถูกนะครับ วันนี้ผมมานำเสนอแล้วนะครับแล้วก็ได้รับคำตอบจากคณะผู้บริหารเรียบร้อยแล้วนะครับ คงจะเป็นที่เข้าใจกันโดยทั่วกันนะครับ ขอบคุณครับ

/ประธานสภาฯ...

-24-

ประธานสภาฯ ทุกเรื่องราวในการทำงานในการบริหารงาน เราก็ถือว่าเพื่อนสมาชิกทุกคนเป็นสื่อกลาง เป็นกระบอกเสียง เพื่อจะนำมาส่งต่อให้กับทางฝ่ายผู้บริหาร เรื่องของการบริหารจะเป็นอย่างไรเพื่อนสมาชิกไม่ได้มีอำนาจเบ็ดเสร็จในตรงนี้นะครับ เป็นแค่เพียงกระบอกเสียงนะครับ ส่วนในการดำเนินการอย่างไรขึ้นอยู่กับ ดุลยพินิจของฝ่ายบริหารจะดำเนินการอย่างไรนะครับ ในรายละเอียดทางฝ่ายบริหารก็ได้ชี้แจง ตอบข้อสงสัยให้กับพ่อแม่พี่น้องที่ได้ยินเสียงตามสาย เวลาประชุมทุกครั้ง เราก็จะเปิดเสียงตามสาย เพื่อเป็นสื่อกลางให้ถึงกัน ในข้อมูลในการทำงานของเทศบาลตำบลมะกอกเหนือ เพื่อนสมาชิกมีข้อสงสัยประเด็นไหน อย่างไร มีไหมครับ ถ้าไม่มีอะไรแล้ว วันนี้ก็ถือว่าการประชุม สมัยสามัญ สมัยที่ 2 ประจำปี พ.ศ. 2563 ก็ถือว่าลุล่วงกันไปด้วยดี ในการนำเสนอญัตติในการอนุมัติต่อสภา ในการใช้จ่ายงบประมาณเป็นเรื่องราวของสภาฯทั้งหมดทั้งสิ้นในการประชุม ณ วันนี้ กระผมก็ขอขอบคุณเพื่อนสมาชิก ฝ่ายบริหาร ข้าราชการที่เข้าร่วมประชุมในวันนี้ ก็ใช้เวลาพอสมควรถือว่าการประชุมเสร็จสิ้น ผมขอปิดการประชุม ขอบคุณมากครับ

**ปิดประชุม เวลา ๑1.35 น.**

 (ลงชื่อ) ผู้จดรายงานการประชุม

 (นางปิยะนันท์ วิสุทธิปัญญา)

 นักจัดการงานทั่วไปชำนาญการ

(ลงชื่อ) เลขานุการสภาเทศบาล

 (นายศราวุฒิ เอียดดำ)

 ปลัดเทศบาลตำบลมะกอกเหนือ

คณะกรรมการตรวจรายงานการประชุม ได้ตรวจรายงานการประชุมสภาเทศบาล นี้แล้ว เมื่อวันที่ 26 สิงหาคม 2563

 จึงลงลายมือชื่อไว้เป็นหลักฐาน

/(ลงชื่อ)...

-25-



(ลงชื่อ)..............................................ประธานกรรมการ

 (นางอุไร ทิพย์ลักษณ์)

(ลงชื่อ)................. .............................กรรมการ

 (นายเกรียงไกร เกาะทอง)

(ลงชื่อ)..............................................กรรมการ

 (นางวิภาดา วัชรเสรีกุล)

สภาเทศบาลตำบลมะกอกเหนือ ได้รับรองรายงานการประชุมสภาฯ สมัยสามัญ สมัยที่ 2 ประจำปี พ.ศ. 2563 นี้แล้ว เมื่อวันที่ 26 สิงหาคม 2563

 จึงลงลายมือชื่อไว้เป็นหลักฐาน



 (ลงชื่อ) ผู้รับรองรายงานการประชุม

 (นายเอกรัฐ วัชรเสรีกุล)

 ประธานสภาเทศบาลตำบลมะกอกเหนือ